**PANEVĖŽIO RAJONO SAVIVALDYBĖS KONTROLĖS IR AUDITO TARNYBA**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS KONTROLĖS IR AUDITO TARNYBOS NUOSTATŲ PATVIRTINIMO“ PROJEKTO AIŠKINAMASIS RAŠTAS**

2021 m. balandžio 8 d.

Panevėžys

1. **Sprendimo projekto tikslai ir uždaviniai**

Šiuo Tarybos sprendimu tvirtinama Panevėžio rajono savivaldybės kontrolės ir audito tarnybos (toliau – Tarnyba) nauja nuostatų redakcija.

1. **Siūlomos teisinio reguliavimo nuostatos**

Priežastys, dėl ko reikia pakeisti nuostatus:

1. Nuo 2017 m. sausio 1 d. netekus galios Administracinių teisės pažeidimų kodeksui, Savivaldybės kontrolės valstybės tarnautojai nebeturi teisės surašyti Administracinių teisės pažeidimų protokolo, dėl to išbraukiamas Nuostatų 17.3 papunktis;

2. Nuo 2018 m. sausio 1 d. pakeistas Vietos savivaldos įstatymo 27 straipsnio 1 dalies 4 punktas, kuriuo nustatyta, kokias išvadas turi teikti Tarnyba Savivaldybės tarybai dėl viešojo ir privataus sektorių partnerystės. Panaikintas Vietos savivaldos įstatymo 27 straipsnio 1 dalies 5 punktas, kuris numatė išvadų Savivaldybės tarybai teikimą dėl koncesijų sutarčių. Nuo 2021 m. sausio 1 d. pakeistas Vietos savivaldos įstatymo 27 straipsnio 1 dalies 3 punktas, straipsnis papildytas 6 punktu dėl išvados teikimo Savivaldybei prisiimant finansinius įsipareigojimus dėl prioritetinės savivaldybės infrastruktūros plėtros. Dėl to keičiami Nuostatų 12.3, 12.4, 12.5 ir 12.6 papunkčiai.

Papildyta, kad Tarnyba yra paramos gavėja. Patikslintos kai kurios Tarnybos valdymo ir darbo organizavimo, kontrolės ir visuomenės informavimo bei baigiamosios nuostatos.

1. **Laukiami rezultatai**

Nuostatai atitiks teisės aktų nuostatas.

1. **Lėšų poreikis ir šaltiniai**

Sprendimo projekto įgyvendinimui lėšų nereikia, išskyrus nuostatų įregistravimo Juridinių asmenų registre nustatytą mokestį.

**5. Kiti sprendimui priimti reikalingi pagrindimai, skaičiavimai ar paaiškinimai**

Sprendimo projekto iniciatorė savivaldybės kontrolierė. Sprendimo projektas parengtas atsižvelgiant į Savivaldybės administracijos specialistų pastabas.

Savivaldybės kontrolierė Vidutė Kanapeckienė